Predlog DIREKTIVA EVROPSKEGA PARLAMENTA IN SVETA o spremembi Direktive 92/65/EGS glede zahtev v zvezi z zdravstvenim varstvom živali, ki urejajo trgovino znotraj Unije ter uvoz psov, mačk in belih dihurjev v Unijo /* COM/2012/090 final - 2012/0040 (COD) */





OBRAZLOŽITVENI MEMORANDUM Namen tega predloga je sprememba Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS[1]. Direktiva 92/65/EGS med drugim določa zahteve v zvezi z zdravstvenim varstvom živali, ki urejajo trgovino in uvoz psov, mačk in belih dihurjev v Unijo. Navedene zahteve se nanašajo na ustrezne zahteve v zvezi z zdravstvenim varstvom živali iz Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS[2]. Zaradi razveljavitve Uredbe (ES) št. 998/2003 z Uredbo (EU) št. xxx/2012 Evropskega parlamenta in Sveta o netrgovskih premikih hišnih živali[3] je treba spremeniti Direktivo 92/65/EGS, da se sklicevanja na Uredbo (ES) št. 998/2003 črtajo in nadomestijo s sklicevanji na Uredbo (EU) št. xxx/2012. Poleg tega je treba spremeniti Direktivo 92/65/EGS, da bo upoštevala sprejetje Uredbe Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, in o spremembi Direktiv 64/432/EGS in 93/119/ES ter Uredbe (ES) 1255/97[4], ki se uporablja za prevoz psov, mačk in belih dihurjev znotraj Unije. Poleg tega so izkušnje pri uporabi Direktive 92/65/EGS pokazale, da nosilci dejavnosti s težavo izpolnjujejo zahtevo iz navedene direktive, in sicer da se živali klinično pregledajo 24 ur pred premikom. V priporočilih Mednarodne organizacije za zdravje živali je pri uvozu psov in mačk določen kliničen pregled v 48 urah pred prevozom. Zato je primerno, da se rok iz Direktive 92/65/EGS podaljša na 48 ur ter navedeno direktivo ustrezno spremeni. Predlog nima finančnega vpliva na proračun Unije. Ta predlog ter predlog o razveljavitvi in nadomestitvi Uredbe (ES) št. 998/2003 sta predstavljena skupaj, da bosta istočasno sprejeta. 2012/0040 (COD) Predlog DIREKTIVA EVROPSKEGA PARLAMENTA IN SVETA o spremembi Direktive 92/65/EGS glede zahtev v zvezi z zdravstvenim varstvom živali, ki urejajo trgovino znotraj Unije ter uvoz psov, mačk in belih dihurjev v Unijo (Besedilo velja za EGP) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije in zlasti člena 43(2) Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropskega ekonomsko-socialnega odbora[5], v skladu z rednim zakonodajnim postopkom, ob upoštevanju naslednjega: (1) Zahteve v zvezi z zdravstvenim varstvom živali, ki urejajo trgovino znotraj Unije ter uvoz psov, mačk in belih dihurjev v Unijo, so določene v Direktivi Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS[6]. (2) Navedene zahteve se nanašajo na ustrezne zahteve v zvezi z zdravstvenim varstvom živali, ki se uporabljajo za netrgovske premike psov, mačk in belih dihurjev v državo članico iz druge države članice ali tretjih držav ali ozemelj iz Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS[7]. (3) Zaradi razveljavitve Uredbe (ES) št. 998/2003 z Uredbo (EU) št. xxx/2012 Evropskega parlamenta in Sveta o netrgovskih premikih hišnih živali[8] je treba spremeniti Direktivo 92/65/EGS, da se sklicevanja na Uredbo (ES) št. 998/2003 črtajo in nadomestijo s sklicevanji na Uredbo (EU) št. xxx/2012. (4) Uredba Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, in o spremembi Direktiv 64/432/EGS in 93/119/ES ter Uredbe (ES) št. 1255/97[9] se med drugim uporablja za prevoz psov, mačk in belih dihurjev znotraj Unije. Sklicevanje na navedeno uredbo je zato treba vstaviti v člen 10 Direktive 92/65/EGS, ki določa pogoje v zvezi z zdravstvenih varstvom živali, ki se uporabljajo pri trgovini z navedenimi živalmi. (5) Poleg tega so izkušnje pri uporabi Direktive 92/65/EGS pokazale, da v večini primerov ni mogoče klinično pregledati živali v 24 urah pred premikom. Zato je primerno, da se rok iz Direktive 92/65/EGS podaljša na 48 ur, kot priporoča Mednarodna organizacija za zdravje živali. (6) Komisija meni, da v tem primeru ni upravičeno zahtevati od držav članic, da Komisiji predložijo obrazložitvene dokumente v pojasnilo povezave med določbami te direktive in ustreznih delov dokumentov o prenosu v nacionalno zakonodajo. V tej direktivi je število sprememb Direktive 92/65/EGS zelo omejeno. Zato bo Komisija lahko brez znatnih sredstev pridobila informacije, s katerimi bo preverila prenos v nacionalno zakonodajo. Države članice bodo Komisiji v vsakem primeru predložile besedilo prenesenih ukrepov. (7) Direktivo 92/65/EGS je zato treba ustrezno spremeniti – SPREJELA NASLEDNJO DIREKTIVO: Člen 1 Spremembe Direktiva 92/65/EGS se spremeni: (1) člen 10 se spremeni: (a) odstavek 2 se nadomesti z naslednjim: „2. S psi, mačkami in belimi dihurji se lahko trguje, če: (a) izpolnjujejo pogoje iz člena 5 Uredbe (EU) št. xxx/2012*; (b) jih v 48 urah pred premikom klinično pregleda veterinar, ki ga za to pooblasti pristojni organ; (c) jih med prevozom na namembni kraj spremlja veterinarsko spričevalo, ki: (i) ustreza vzorcu iz dela 1 Priloge E; (ii) ga podpiše uradni veterinar, ki potrjuje, da je veterinar, ki ga je pooblastil pristojni organ, v ustreznem oddelku identifikacijskega dokumenta v obliki, določeni v členu 22(1) Uredbe (EU) št. zxx/2012, dokumentiral klinični pregled, opravljen v skladu s točko (b), iz katerega je razvidno, da so bile živali v času kliničnega pregleda sposobne za načrtovani prevoz v skladu z Uredbo (EU) št. 1/2005**.“ ___________________ * OJ L […], […], str. […]. ** UL L 3, 5.1.2005, str. 1. (b) odstavek 3 se črta. (2) Drugi in tretji odstavek člena 16 se nadomestita z naslednjim: „Za mačke, pse in bele dihurje morajo biti uvozni pogoji vsaj enaki pogojem iz poglavja III Uredbe (EU) št. xxx/2012. Poleg pogojev iz drugega pododstavka mora pse, mačke in bele dihurje med prevozom na namembni kraj spremljati veterinarsko spričevalo, ki ga izpolni in podpiše uradni veterinar, ki potrjuje, da je veterinar, ki ga je pooblastil pristojni organ, v 48 urah pred premikom živali klinično pregledal in je potrdil, da so živali sposobne za načrtovani prevoz.“ Člen 2 Prenos 1. Države članice najpozneje do [**] sprejmejo in objavijo zakone in druge predpise, potrebne za uskladitev s to direktivo. Komisiji takoj pošljejo besedilo teh predpisov. Navedene predpise začnejo uporabljati od […]. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice. 2. Države članice sporočijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva. Člen 3 Začetek veljavnosti in uporaba Ta direktiva začne veljati dvajseti dan po objavi v Uradnem listu Evropske unije. Člen 4 Naslovniki Ta direktiva je naslovljena na države članice. V Bruslju, Za Evropski parlament Za Svet Predsednik Predsednik [1] UL L 268, 14.9.1992, str. 54. [2] UL L 146, 13.6.2003, str. 1. [3] OJ L […], […], str. […]. [4] UL L 3, 5.1.2005, str. 1. [5] UL C […], […], str. […]. [6] UL L 268, 14.9.1992, str. 52. [7] UL L 146, 13.6.2003, str. 1. [8] OJ L […], […], str. […]. [9] UL L 3, 5.1.2005, str. 1.